Sacrosancto et exorabili loco in honore sanctorum apostolorum Petri et Pauli dicato, nomine Cluniaco. Ego Aynardus dono, pro remedio animæ meæ et omnium parentum meorum, aliquid ex rebus meis quæ sunt sitæ in pago Matisconense, in agro Alaliacensi, in villa Turniaco: hoc est unum mansum indominicatum, cum omnibus appenditiis suis, videlicet campis, vineis, pratis, silvis, aquis, pascuis, exitibus et regressibus, cultis et incultis, quesitum et ad inquirendum, totum cum omni integritate; et faciant monachi prefati loci quicquid voluerint in omnibus, exceptis VI peciolis de terra quas concedo Rotgerio et duabus sororibus ejus ad usum tantum vitæ eorum, et post eorum discessum, ad Sanctum Petrum perveniant sine contradictione. Qui autem hujus donationis cartam scindere aut calumpniare presumpserit, omnino non valeat vindicare quod repetit, sed coactus auri libras III componat, et postea firma et stabilis permaneat, stipulatione subnixa. Actum Cluniaco publice. S. Aynardi, qui fieri et firmare rogavit. S. Stephani. S. Rannaldi. S. Malguini. S. Berardi. S. Uberti. S. Gysoni. S. Udulardi. S. Aydoardi. Data per manum Warnerii, mense januario, anno XXX Lotharii regis.